اینگیلتره‌نین سافک بؤلگه‌سین‌ده یئرلشن کرالیت هاوا گوج‌لرینه عاید میلدنهال هاوا مرکزین‌ده‌کی بیر کنترل نقطه‌سینه دوغرو اتومبیلینی سوره‌ن شخص گؤزآلتینا آلیندی.
سافک پلیسین‌دن وئریلن آچیقلامایا گؤره، آمریکانین هاوا مرکزی کیمی ایستیفاده ائتدیگی تاسیس‌ده باش وئره‌ن حادثه‌ده، بیر نفرین اتومبیلینی بیر کنترل نقطه‌سینه دوغرو سوردویو قید ائدیلدی.
کنترل نقطه‌سین‌ده وظیفه‌لی آمریکا حربی پرسنلینین آتیش ائدرک مداخیله ائتمه‌سیله دوردورولان ماشینین سوروجوسو، حادثه یئرین‌ده گؤزآلتینا آلیندی.
هاوا مرکزینه گیریش چیخیشلار حادثه‌دن سونرا بیر مدت دوردورولدو.
آمریکا حربی هاوا گوج‌لرینین کا‌سی-۱۳۵ تانکر اوچاق دونانماسینینین اولدوغو میلدنهال هاوا مرکزین‌ده ۳ مین ۲۰۰ حربی پرسنلین یانی سیرا تخمیناً ۵۰۰ مولکی اینگیلیس پرسنلین ده چالیشدیغی بیلدیریلیر.
مرکزی، اینگیلتره ساوونما باخانلیغینین پرسنلی ایله آمریکا عسگرلری قورویور.
